CELEX: 62008CN0104
Language: lt
Date: 2008-03-06 00:00:00
Title: Byla C-104/08 2008 m. kovo 6 d. Unabhängiger Verwaltungssenat des Landes Oberösterreich (Austrija) pateiktas prašymas priimti prejudicinį sprendimą byloje Marc André Kurt prieš Bürgermeister der Stadt Wels

7.6.2008   
            
            
               LT
            
            
               Europos Sąjungos oficialusis leidinys
            
            
               C 142/13
            
         2008 m. kovo 6 d.Unabhängiger Verwaltungssenat des Landes Oberösterreich (Austrija) pateiktas prašymas priimti prejudicinį sprendimą byloje Marc André Kurt prieš Bürgermeister der Stadt Wels
   
   (Byla C-104/08)
   (2008/C 142/21)
   Proceso kalba: vokiečių
   Prašymą priimti prejudicinį sprendimą pateikęs teismas
   Unabhängiger Verwaltungssenat des Landes Oberösterreich
   Šalys pagrindinėje byloje
   
      Ieškovas: Marc André Kurt
   Atsakovas: Bürgermeister der Stadt Wels
   Prejudiciniai klausimai
   
               1.
            
            
               Ar pagrindinius Europos Bendrijų steigimo sutarties ir Europos Sąjungos sutarties (OL 2006 C 321 E/1) principus bei iš jų išplaukiančias laisves atitinka tai, kad Europos Sąjungos piliečiui, kuris dėl savo teorinio ir praktinio išsilavinimo bei dėl savo ilgalaikės profesinės patirties atitinkamoje srityje bei turimų teisių Europos Sąjungos valstybėje narėje formaliai ir praktiškai turi teisę teoriškai ir praktiškai mokyti besimokančius vairuoti, o pastaruoju metu — taip pat vairavimo mokytojus, bei įsteigti, turėti ir vadovauti vairavimo mokyklai kitoje Europos Sąjungos valstybėje narėje, t. y. savo kilmės valstybėje, ši teisė nesuteikiama dėl įstatyme apibrėžto diplomo reikalavimo, kurio, empiriškai vertinant, negalima įvykdyti kitais būdais?
            
         
               2.
            
            
               Ar iš Kraftfahrgesetz 1967 109 straipsnio 1 dalies e punkto išplaukiantis „diplomo reikalavimas“ visų pirma atitinka Pagrindinių teisių chartijos (OL 2007/C 303/1) 16 bei 20 straipsniuose įtvirtintas ūkinės veiklos ir verslo laisvės bei laisvos konkurencijos ir visų piliečių lygybės vertybes?
            
         
               3.
            
            
               
                  Ar Kraftfahrgesetz 1967 109 straipsnio 2 dalies nuostatą reikia aiškinti taip, kad „lygiaverčiu kitu profesiniu išsilavinimu“ gali būti pripažintas ir kitoks tinkamas išsilavinimas su atitinkama profesine patirtimi?